b'\n_START_ARTICLE_\nZastava Ob\xc4\x8dine Stra\xc5\xbea\n_START_PARAGRAPH_\nZastava Ob\xc4\x8dine Stra\xc5\xbea je pravokotna v razmerju 1:2. Kadar je zastava obe\xc5\xa1ena horizontalno je v prvi polovici belo polje, druga polovica pa je po horizontali razdeljena na dve enaki polji od katerih je spodnje modre, zgornje pa zelene barve. V sredi\xc5\xa1\xc4\x8de teh dveh polj je tako kot pri vertikalni obliki ume\xc5\xa1\xc4\x8den osrednji atribut grba ob\xc4\x8dine v rumeni barvi, katerega \xc5\xa1irina in vi\xc5\xa1ina predstavljata polovico vi\xc5\xa1ine zastavine rute. Pri vertikalni obliki zastave je v zgornji polovici belo polje, spodnja polovica pa je horizontalno razdeljena na dve enaki polji, od katerih je ppodnje polje modre, zgornje pa zelene barve. V sredi\xc5\xa1\xc4\x8de spodnje polovice je ume\xc5\xa1\xc4\x8den atribut iz grba v rumeni barvi.'